दो दिन में कम हुआ शीतलहर का प्रभाव
शीत लहर का प्रभाव जिले में दो दिनों के बाद ही कम होता दिखाई दे रहा है। सोमवार को दिन का अधिकतम तापमान 28.4 व रात का न्यूनतम तापमान 8.4 डिग्री सेल्सियस दर्ज किया गया। मौसम विभाग की माने तो असमान तापमान के बाद भी ठंड अपना असर दिखाएगी।
इस साल सभी मौसम हर वर्ष की अपेक्षा विपरीत असर लेकर आए हैं। जिससे तापमान के साथ ही मौसम चक्र में बदलाव दिखा है। गर्मी के समय तापमान कम नहीं हुआ। इस वर्ष तापमान भी अधिक रहा। इसके बाद सामान्य तौर पर जिले में 15 जून तक पहुंचने वाली बारिश भी एक माह देरी से पहुंची। इस दौरान गर्मी व उमस से लोग बेहाल रहे। वहीं सितंबर के अंत में तेज बारिश का सामना करना पड़ा। यही स्थिति ठंड में भी बन गई है। शुरूआती दौर से गायब जाड़े की ठंड दिसम्बर के अंत में प्रभाव दिखाती नजर आई। दो दिनों तक तापमान कम होता नजर आ रहा था पर सोमवार को अचानक से तापमान में दो डिग्री बढ़ोतरी दर्ज हुई।
रविवार को दिन का अधिकतम तापमान 26.6 डिग्री सेल्सियस दर्ज किया गया। जो सोमवार को 28.4 डिग्री दर्ज किया गया। वही रविवार को रात का अधिकतम तापमान 6.6 डिग्री दर्ज किया गया जो सोमवार को 8.4 डिग्री पर पहुंच गया। जो पिछले दिनों की तुलना में ज्यादा है। लेकिन ठंडी हवएं परेशान कर रही हैं।
उधर, लगातार मौसम में आयी गिरावट के कारण ठंड बढ़ती जा रही है। सबसे ज्यादा दिक्कत रात के समय हो रही है। कारण रात के ही समय तापमान में ज्यादा गिरवाट दर्ज की जा रही है। जबकि दिन के तापमान में ज्यादा बदलाव नहीं हो रहा है।
ठंड के कारण ऊनी कपड़ों के बाजार में भी उछाल देखने को मिल रहा है। अस्थायी दुकानों पर भी भीड़ देखने को मिल रही है।
अभी और लुढ़केगा पारा
मौसम विभाग रायपुर के अनुसार तापमान में असमानता इस साल के शुरुआत से ही बनी हुई है। जिसके कारण यह स्थिति बन रही है। शीत लहर का प्रभाव प्रदेश सहित जिले में अभी बना रहेगा।
कम हो सकती है ठंड
जनवरी के प्रथम सप्ताह में मौसम का रुख बदलेगा। एकबार फिर शीतलहर का असर दिखेगा। जिससे पारा और लुढ़क सकता है। एम एल साहू डायरेक्टर मौसम विभाग
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva